CELEX: 31996D0419
Language: da
Date: 1996-06-27 00:00:00
Title: 96/419/Euratom: Rådets Beslutning af 27. juni 1996 om vedtagelse af et supplerende forskningsprogram, som skal gennemføres af Det Fælles Forskningscenter for Det Europæiske Atomenergifællesskab (1996-1999)

Avis juridique important

|

31996D0419

96/419/Euratom: Rådets Beslutning af 27. juni 1996 om vedtagelse af et supplerende forskningsprogram, som skal gennemføres af Det Fælles Forskningscenter for Det Europæiske Atomenergifællesskab (1996-1999)  

EF-Tidende nr. L 172 af 11/07/1996 s. 0023 - 0024

RÅDETS BESLUTNING af 27. juni 1996 om vedtagelse af et supplerende forskningsprogram, som skal gennemføres af Det Fælles Forskningscenter for Det Europæiske Atomenergifællesskab (1996-1999) (96/419/Euratom) RÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Atomenergifællesskab, særlig artikel 7,under henvisning til forslag fra Kommissionen (1) forelagt efter høring af Det Videnskabelige og Tekniske Udvalg,under henvisning til udtalelse fra Europa-Parlamentet (2), ogud fra følgende betragtninger:Udviklingen af nuklearmedicin i Den Europæiske Union bidrager til den sundhedsbeskyttelse, som er en af Unionens målsætninger; dette nødvendiggør en øget anvendelse af forsøgsreaktorer til medicinske formål;inden for rammerne af den fælles politik på det videnskabelige og teknologiske område er et forskningsprogram et af de vigtigste midler, som Det Europæiske Atomenergifællesskab råder over til at bidrage til en sikker anvendelse af kerneenergi;bidragene til dette supplerende program vil komme fra Nederlandene, Tyskland og Frankrig, enten direkte eller via aftaler med forskningsorganer -VEDTAGET FØLGENDE BESLUTNING:Artikel 1 Det supplerende program vedrørende udnyttelsen af højfluxreaktoren (HFR), i det følgende benævnt »programmet«, hvis målsætninger er defineret i bilag I, vedtages for et tidsrum af fire år, regnet fra den 1. januar 1996.Artikel 2 De finansielle bidrag, som skønnes nødvendige for gennemførelsen af programmet, er angivet i bilag II.Artikel 3 Det Fælles Forskningscenters Styrelsesråd overvåger HFR-aktiviteterne, herunder de finansielle aspekter.Artikel 4 1. Hvert år fremsender Kommissionen inden den 15. april til Europa-Parlamentet, Rådet og Det Økonomiske og Sociale Udvalg en rapport om gennemførelsen af denne beslutning.2. Rapporten ledsages af bemærkningerne fra Styrelsesrådet. Dette kan ligeledes via Kommissionen forelægge Europa-Parlamentet, Rådet og Det Økonomiske og Sociale Udvalg en særskilt rapport om ethvert aspekt vedrørende gennemførelsen af denne beslutning.Artikel 5 Denne beslutning er rettet til medlemsstaterne.Udfærdiget i Luxembourg, den 27. juni 1996.På Rådets vegneA. MACCANICOFormand(1) EFT nr. C 73 af 13. 3. 1996, s. 18.(2) EFT nr. C 17 af 22. 1. 1996, s. 425.BILAG I VIDENSKABELIGE OG TEKNISKE MÅLSÆTNINGER Programmet tager hovedsageligt sigte på følgende:1) Driftspålideligheden af højfluxreaktoren (HFR) i Petten. Denne aktivitet indebærer normal drift af anlægget i mere end 250 dage om året, forvaltning af brændselskredsløbet og sikring af sikkerhed og kvalitet.2) En rationel anvendelse af denne reaktor inden for en bred vifte af discipliner, herunder produktion af isotoper og hertil knyttede arbejder, forsøg med bestråling af materialer bestemt til fissionsreaktorer og til de kommende fusionsreaktorer, anvendelser af neutroner i forskningen af faststoffysik og inden for materialevidenskab, neutroradiografi som ikke-destruktiv forsøgsmetode og behandlingen af visse kræftformer ved hjælp af neutroner (BNCT) samt den hermed forbundne forskning.BILAG II FORDELING AF BIDRAGENE Bidragene til programmet vil komme fra Nederlandene, Tyskland og Frankrig.Fordelingen af disse bidrag er følgende:- Nederlandene: 32,5 mio. ECU- Tyskland: 6 mio. ECU- Frankrig: 1,2 mio. ECUTil disse bidrag lægges:Deltagelse i fællesskabsprogrammerog kontraktarbejde for tredjemand: p. m.Disse beløb omfatter pro rata-hensættelser til dækning af omkostningerne ved håndtering af affald fra alle aktiviteter i programmets løbetid.Disse hensættelser vil blive lagt til de beløb, der allerede er hensat, og blive anvendt, når tiden er inde.